Akosombo (brana)

Brana Akosombo (engleski: Akosombo Dam) je brana na rijeci Volti pored naselja Akosomba u Gani. Historija Izgradnju brane Akosombo zajednički su financirali vlada Gane, Svjetska banka, Sjedinjene Američke Države i Ujedinjeno Kraljevstvo. Brana je podignuta između 1961. i 1965. od nasutog kamena i betona. Brana je 671 m duga i 134 m visoka. Nakon izgradnje brane nastalo je akumulaciono jezero Volta, dugo 400 km i široko do 25 km, površine od 8502 km², te kapaciteta od 153 km³ vode za potrebe hidroelektrane od 912 megavata, ali i za navodnjavanje suhe ganske savane nizvodno. Brana i danas zadovoljava sve državne potrebe za električnom energijom. Najveći dio se troši za potrebe elektrolize aluminija u pogonima kod lučkog grada Teme, a dio se i izvozi u susjedne zemlje. Hidroelektrana je 2006. povećana na snagu od 1020 megavata. Povezano Volta (jezero) Volta (rijeka) Reference Vanjske veze Službene stranice Akosombo Dam Arhivirano 2007-04-21 na Wayback Machine-u (en) Akosombo Dam na portalu Encyclopædia Britannica (en)